Komission asetus (EY) N:o 544/2004, annettu 24 päivänä maaliskuuta 2004, Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi käyttöön otettavista siirtymätoimenpiteistä asetuksen (EY) N:o 1520/2000 14 artiklan mukaisesti tehdyn varauksen osalta



Virallinen lehti nro L 087 , 25/03/2004 s. 0010 - 0011



Komission asetus (EY) N:o 544/2004, annettu 24 päivänä maaliskuuta 2004, Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi käyttöön otettavista siirtymätoimenpiteistä asetuksen (EY) N:o 1520/2000 14 artiklan mukaisesti tehdyn varauksen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisasiakirjan ja erityisesti sen 41 artiklan 2 alakohdan, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna neuvoston asetuksella (EY) N:o 2580/2000(2), ja erityisesti sen 8 artiklan 3 kohdan ensimmäisen alakohdan ja 16 artiklan, sekä katsoo seuraavaa: (1) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetussa komission asetuksessa (EY) N:o 1520/2000(3), sellaisena kuin se on muutettuna asetuksella (EY) N:o 543/2004(4), säädetään, että tiettyjä poikkeuksia lukuun ottamatta tuen myöntäminen tavaroiden viennille edellyttää tukitodistuksen esittämistä. Tukitodistukset annetaan toimijoille kuudessa erässä budjettikauden aikana, ja kullekin erälle on oma hakuaikansa. Tukitodistuksia voidaan antaa ainoastaan Euroopan unioniin sijoittautuneille hakijoille. (2) Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian tulevan liittymisen vuoksi näiden uusien jäsenvaltioiden toimijat voivat 1 päivän toukokuuta 2004 ja 7 päivän toukokuuta 2004 välisenä aikana hakea viidennen erän tukitodistuksia, jotka ovat voimassa 1 päivästä kesäkuuta 2004 alkaen. Kyseiset toimijat eivät kuitenkaan voi saada edellisistä eristä annettuja tukitodistuksia eivätkä näin ollen voi saada tukitodistuksia, jotka ovat voimassa kaudella 1.-31. toukokuuta 2004. (3) Koska uusiin jäsenvaltioihin sijoittautuneet toimijat eivät voi saada kaudella 1.-31. toukokuuta 2004 voimassa olevia tukitodistuksia, on aiheellista toteuttaa väliaikaisia erityistoimenpiteitä, joilla kyseiset toimijat vapautetaan velvoitteesta esittää tukitodistuksia kaudella 1.-31. toukokuuta 2004. (4) Näin ollen on aiheellista tehdä tiettyjä poikkeuksia asetuksen (EY) N:o 1520/2000 14 artiklaan, jotta uusien jäsenvaltioiden toimijat täyttävät kyseisessä artiklassa säädetyn poikkeuksen edellytykset kaudella 1.-31. toukokuuta 2004. (5) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Tehdään asetuksen (EY) N:o 1520/2000 14 artiklaan seuraavat poikkeukset 15 päivänä lokakuuta 2004 päättyväksi varainhoitokaudeksi: 1) Nostetaan 1 kohdan ensimmäisessä alakohdassa mainitun kokonaisvarauksen raja 40 miljoonaan euroon. 2) Ei sovelleta 2 kohdan toisessa alakohdassa mainittua 75000 euron rajaa Tsekkiin, Viroon, Kyprokseen, Latviaan, Liettuaan, Unkariin, Maltalle, Puolaan, Sloveniaan tai Slovakiaan sijoittautuneiden toimijoiden hakemuksiin niiden tavaroiden osalta, joiden vienti tapahtuu kaudella 1.-31. toukokuuta 2004 ja jotka on valmistettu tai koottu siinä jäsenvaltiossa, johon toimija on sijoittautunut. 3) Nostetaan 3 kohdan toisessa alakohdassa mainittu määrä 30 miljoonaan euroon. 2 artikla Tämä asetus tulee voimaan 1 päivänä toukokuuta 2004. Sen voimassaolo päättyy 16 päivänä lokakuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 2004. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 177, 15.7.2000, s. 1. (4) Ks. tämän virallisen lehden sivu 8.